stanford-oval/wikipedia huggingface dataset:
ג'וש הארט

| --- | --- |

הארט בשנת 2022
 לידה:  6 במרץ 1995 (בן 29) סילבר ספרינג שבמרילנד, ארצות הברית
 עמדה:  קלע
 גובה:  1.93 מטר
 מספר:  3
 מכללה:  אוניברסיטת וילאנובה (2013–2017)
 דראפט:  בחירה מספר 30, 2017 יוטה ג'אז
 קבוצות כשחקן
 2017–2019   2019–2022   2022–2023 2023–:  לוס אנג'לס לייקרס   ניו אורלינס פליקנס   פורטלנד טרייל בלייזרס ניו יורק ניקס
 הישגים כשחקן
 זכייה באליפות ליגת המכללות (2016)
ג'וש הארט (באנגלית: Josh Hart; נולד ב-6 במרץ 1995) הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הקלע.
קריירת תיכונים ומכללות

הארט נולד בעיר סילבר ספרינג שבמרילנד, ולמד בבית הספר הקווייקרי "Sidwell Friends School" שבבת'סדה הסמוכה. בשנתו האחרונה כשחקן קבוצת הכדורסל של התיכון רשם ממוצעים של 24.3 נקודות ו-13.4 ריבאונדים למשחק, ונבחר לחמישיית העונה של המחוז.
בשנת 2013 החל ללמוד באוניברסיטת וילאנובה, ולשחק בקבוצת הכדורסל שלה תחת המאמן ג'יי רייט. בשתי עונותיו הראשונות בווילאנובה קלע כ-9.0 נקודות למשחק כשחקן ספסל, אך בעונתו השלישית הציג שיפור משמעותי כשהוביל את קלעי קבוצתו עם 15.5 נקודות למשחק, והוביל אותה לזכייה באליפות המכללות. באותה עונה שיתף פעולה בקבוצה עם הפרשמנים מיקל ברידג'ס, דונטה דיווינצ'נזו וג'יילן ברנסון, אשר שנתיים לאחר מכן הובילו את הקבוצה לזכייה נוספת באליפות המכללות. בסיום העונה נבחר הארט לחמישיית העונה של מחוז ה-Big East. בשנתו האחרונה באוניברסיטה שיפר את תפוקתו ל-18.7 נקודות למשחק, אך קבוצתו הודחה כבר בשלב השני של טורניר אליפות המכללות כשהפסידה במפתיע לאוניברסיטת ויסקונסין בתוצאה 62–65. על אף כישלון הקבוצה זכה הארט בתואר שחקן העונה במחוז ה-Big East, וכן נבחר לחמישיית העונה של ליגת המכללות.
קריירה מקצועית > לוס אנג'לס לייקרס

הארט נלקח בבחירה ה-30 של דראפט 2017 על ידי יוטה ג'אז, ומיד נשלח ללוס אנג'לס לייקרס, יחד עם תומאס בראיינט (הבחירה ה-42), בתמורה לטוני בראדלי (הבחירה ה-28). במשך מרבית עונת הרוקי שלו שימש כמחליפו מהספסל של קנטביוס קולדוול-פופ, וקלע 7.9 נקודות בממוצע למשחק. במשחק האחרון של העונה קלע 7 שלשות בדרך לשיא קריירה של 30 נקודות בניצחון קבוצתו מול לוס אנג'לס קליפרס.
בליגת הקיץ של ה-NBA לשנת 2018 זכה הארט בתואר ה-MVP לאחר שקלע 24.2 נקודות בממוצע למשחק לאורך הטורניר.
קריירה מקצועית > ניו אורלינס פליקנס

ב-6 ביולי 2019 הועבר בטרייד לניו אורלינס פליקנס, יחד עם ברנדון אינגרם, לונזו בול, דיאנדרה האנטר ושתי בחירות דראפט עתידיות, בתמורה לאנתוני דייוויס.
קריירה מקצועית > פורטלנד טרייל בלייזרס

ב-8 בפברואר 2022 הועבר בטרייד לפורטלנד טרייל בלייזרס עם תומאש סטורנסקי, דידי לוזדה וניקיל אלכסנדר-ווקר בתמורה לסי. ג'יי. מקולום, טוני סנל ולארי נאנס הבן.
קריירה מקצועית > ניו יורק ניקס

ב-8 בפברואר 2023 הועבר בטרייד לניו יורק ניקס בתמורה לקאם רדיש, ראיין ארצ'ידיאקונו' סביאטוסלאב מיכאיליוק ובחירות דראפט. ביום למחרת, הטרייד "נבנה מחדש" ואליו נוספו 2 קבוצות נוספות הפילדלפיה 76' והשארלוט הורנטס ובו הניקס קיבלו את הארט, הטרייל בלייזרס קיבלו את ארצ'ידיאקונו', את רדיש, את מטיס ת'ייבול ובחירות דראפט, פילדלפיה קיבלה את ג'יילן מקדניאלס ושארלוט קיבלה את מיכאילוק.
סטטיסטיקות קריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 2017/2018 | לייקרס | 63 | 23 | 23.2 | 0.469 | 0.396 | 0.702 | 4.2 | 1.3 | 0.7 | 0.3 | 7.9 |  |
| 2018/2019 | לייקרס | 67 | 22 | 25.6 | 0.407 | 0.336 | 0.688 | 3.7 | 1.4 | 1.0 | 0.6 | 7.8 |  |
| 2019/2020 | ניו אורלינס | 65 | 16 | 27.0 | 0.423 | 0.342 | 0.739 | 6.5 | 1.7 | 1.0 | 0.4 | 10.1 |  |
| 2020/2021 | ניו אורלינס | 47 | 4 | 28.7 | 0.439 | 0.326 | 0.775 | 8.0 | 2.3 | 0.8 | 0.3 | 9.2 |  |
| 2021/2022 | ניו אורלינס | 41 | 40 | 33.5 | 0.505 | 0.323 | 0.753 | 7.8 | 4.1 | 1.1 | 0.3 | 13.4 |  |
| 2021/2022 | פורטלנד | 13 | 13 | 32.1 | 0.503 | 0.373 | 0.772 | 5.4 | 4.3 | 1.2 | 0.2 | 19.9 |  |
| 2022/2023 | פורטלנד | 51 | 51 | 33.4 | 0.504 | 0.304 | 0.731 | 8.2 | 3.9 | 1.1 | 0.2 | 9.5 |  |
| 2022/2023 | ניו יורק | 25 | 1 | 30.0 | 0.586 | 0.519 | 0.789 | 7.0 | 3.6 | 1.4 | 0.5 | 10.2 |  |
| 2023/2024 | ניו יורק | 81 | 42 | 33.4 | 0.434 | 0.310 | 0.791 | 8.3 | 4.1 | 0.9 | 0.3 | 9.4 |  |
| קריירה | קריירה | 453 | 212 | 29.2 | 0.459 | 0.344 | 0.748 | 6.6 | 2.7 | 1.0 | 0.3 | 9.8 |  |
סטטיסטיקות קריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | ניו יורק | 11 | 5 | 32.1 | 0.479 | 0.313 | 0.636 | 7.4 | 2.2 | 0.8 | 0.3 | 10.4 |
| 2023/2024 | ניו יורק | 13 | 13 | 42.2 | 0.440 | 0.373 | 0.729 | 11.5 | 4.5 | 1.0 | 0.8 | 14.5 |
| קריירה | קריירה | 24 | 18 | 37.5 | 0.455 | 0.352 | 0.700 | 9.6 | 3.5 | 0.9 | 0.5 | 12.6 |
הערות שוליים

1 2  פרופיל, באתר קבוצת הכדורסל של וילאנובה
↑  ההכרזה על חמישיות העונה של ה-Big East, באתר הרשמי, 6 במרץ 2016
↑  סטטיסטיקות המכללות של הארט, באתר sports-reference.com
↑  רשימת הנבחרים בדראפט 2017, באתר basketball-reference.com
↑  הארט מועבר בטרייד ללוס אנג'לס לייקרס, באתר הרשמי של הקבוצה, 22 ביוני 2017
↑  סיכום המשחק בין הלייקרס לקליפרס, באתר ESPN,‏ 12 באפריל 2018
↑  הארט זוכה בתואר ה-MVP של ליגת הקיץ 2018, באתר ESPN,‏ 18 ביולי 2018
↑  ניו אורלינס מצרפת את אינגרם, בול והארט, באתר הקבוצה, 6 ביולי 2019
↑  Josh Hart-Cam Reddish trade grades: Solid move for Knicks; Blazers take sellers' stance, CBSSports.com, ‏2023-02-09 (באנגלית)
↑  Josh Hart Acquired by New York Knicks, www.nba.com (באנגלית)
↑  Sixers add Jalen McDaniels, trade Matisse Thybulle to Blazers in 4-team deal, NBA.com (באנגלית)
איברהים בבנגידה

איברהים בדמאסי בבנגידה(בכתב לטיני:Ibrahim Badamasi Babangida, נולד ב-17 באוגוסט 1941 במינה, האזור הצפוני, ניג'ריה) הוא איש צבא - גנרל בדימוס - ופוליטיקאי ניג'רי, ממוצא גבארי, שכיהן בין אוגוסט 1985 לאוגוסט 1993 כנשיא ניגריה (ראש הוועדה המנהלת של הכוחות המזוינים), בראש משטר של דיקטטורה צבאית.
הוא היה קודם לכן ראש המטה הכללי של הצבא הניג'רי בין ינואר 1984-אוגוסט 1985. הוא מילא תפקידי מפתח ברוב ההפיכות הצבאיות בארצו (יולי 1966, פברואר 1976, דצמבר 1983, אוגוסט 1985, דצמבר 1985 ואפריל 1990).
ביוגרפיה > ילדות וצעירות

איברהים בבנגידה נולד ב-1941 בעיר מינה, כיום בירת מדינת ניג'ר בצפון ניגריה, כבן למשפחה מוסלמית המשתייכת לשבט נופה מהקבוצה האתנית גבארי.
הוריו היו מוחמד בבנגידה, מורה במקצועו, ואיישה.
בשנים 1950–1956 הוא למד בבית ספר יסודי ובשנים 1957–1962 התחנך במכללה הממשלתית בבידה, במדינת ניג'ר.
ביוגרפיה > הקריירה הצבאית

ב-10 בדצמבר 1962 התגייס בבנגידה לצבא. הוא למד במכללה לאימון צבאי בקדונה. הוא נמנה עם הקבוצה הראשונה של בוגרי מכללה צבאית מניג'ריה שלמד באקדמיה הצבאית ההודית, באפריל-ספטמבר 1963. מאוחר יותר בינואר 1966-אפריל 1966 עבר את הקורס 38 לקצינים צעירים בבריטניה. בבנגידה השתתף במלחמת ביאפרה. (1970-1968) נגד הקצינים הנוצרים שהכריזו על מדינה פלגנית בדרום-המזרח עתיר הנפט של ניגריה.
באוגוסט 1973- יוני 1973 עשה את הקורס המתקדם לקציני שריון ואחר כך בינואר 1977-יולי 1977 למד במכללה לפיקוד מטה בג'אג'י. ב-1980 השתלם בקורס בינלאומי לניהול ביטחוני בבית הספר לבוגרים של החיל הים האמריקאי .
ב-1966 הועלה לדרגת לוטננט, ב-1970 לדרגת מייג'ור ואחר כך לטננט קולונל, ב-1973 לדרגת קולונל, ב-1979 לדרגת בריגדיר ג'נרל וב-1983 לדרגת מייג'ור ג'נרל וב-1987 לדרגת ג'נרל.
ביוגרפיה > השתתפותו בהפיכה הצבאית הנגדית ב-1966

כלטננט חבר בפלוגת הגששים מס. 1 בקדונה, נמנה בבנגידה עם הקצינים הצפוניים הרבים שהכינו את מה שידוע כ"הפיכה הצבאית הנגדית של 1966" שהביאה לרציחתו של הגנרל אגאוי אירונסי שעלה לשלטון בהפיכה מוקדם יותר באותה שנה ולהחלפתו בגנרל יעקובו גואון
ביוגרפיה > תפקידו בהפיכות ובכתות הצבאיות בשנות ה-1970 וה-1980

בבנגידה היה חבר בכת הצבאית שהגיעה לשלטון בשנת 1975 כשבראשה עמד הגנרל מורטללה מוחמד. הגנרל מוחמד נרצח בשנת 1976 בעת הפיכה צבאית כושלת. בהמשך השלטון נפל לידי הגנרל אולוסגון אובסנג'ו.
בבנגידה היה פעיל ב-1983 בהפיכה נוספת שהדיחה את הנשיא שיחו שאגארי ושהמליכה את הגנרל מוחמדו בוהארי
בימי שלטונו הראשון של בוהארי בשנים 1983–1985 היה בבנגידה ראש המטה הכללי של הצבא וחבר במועצה הצבאית העליונה של ניגריה . ב-27 באוגוסט 1985 הוביל בבנגידה הפיכה צבאית מבוססת על קצינים בעלי דרגה אמצעית שאותם קידם מתוך ראייה אסטרטגית בעוד מועד.
בני בריתו היו סני אבאצ'ה, אליאו גוסאו, חלילו אקילו, ממאן ואצה, גדו נסקו ואחרים
ביוגרפיה > ההפיכה ב-1985

בחצות 27 באוגוסט 1985 ארבעה קצינים - סמבו דסוקי, אבובכר דנגיווה אומר, לאוואן גואדאבה ואבדולמומיני אמינו עצרו את ראש המשינה, הגנדר מוחמד בוהארי.
בשחר המיום הקושרים לקחו בידיהם את השלטון בעוד בבנגידה יצא ממינה ללגוס. הגנרל סני אבאצ'ה הודיע ברדיו שבבנגידה הוא המפקד החדש של הצבא. בנאום נימק בבנגידה את ההפיכה ב"אופי הריגידי מדי" של המשטר הצבאי של בוהארי.
חיים אישיים

ב-6 בספטמבר 1969 התחתן בבנגידה עם מרים קינג. לזוג נולדו 4 ילדים:מוחמדו, אמינו, איישתו וחלימתו. מרים בבנגידה נפטרה ב-27 בדצמבר 2009 מסרטן שחלות.
הערות שוליים

↑  "The Palace Coup of August 27, 1985 (PART 2)".
↑  "Major-General Babaginda Address to the Nation - August 27, 1985". dawodu.com. נבדק ב-24 בינואר 2020. {{cite web}}:  (עזרה)
| --- | --- |
בקרת זהויות :  NLI: 987012329484405171  BnF: cb123487250 (data)  GND: 12040365X  ISNI: 0000 0001 1443 8474  LCCN: n85162228  NTA: 097481653  SUDOC: 032461704  VIAF: 164176624   WorldCat (עם VIAF): 164176624
סוורקר יוראנסון

| --- | --- |

סוורקר יוראנסון
 לידה:  3 במאי 1954 (בן 70) שוודיה לונד, שוודיה
 מדינה:  שוודיה 
 השכלה:  המכללה לפיקוד ומטה של צבא ארצות הברית  Swedish Armoured Troops Cadet and Officer Candidate School 
 השתייכות:   צבא שוודיה
 תקופת הפעילות:  1975–2015 (כ־40 שנה)
 דרגה:   גנרל
 תפקידים בשירות
 המפקד העליון
 פעולות ומבצעים
 מלחמות יוגוסלביה 
 עיטורים
 מפקד בלגיון ההצטיינות  צלב הכבוד של הבונדסוור בזהב  מפקד בלגיון הכבוד  מפקד עם כוכב במסדר ההצטיינות המלכותי הנורווגי 
 
סוורקר יוהאן אולוף יוראנסון (בשוודית: Sverker John Olof Göranson;‏ נולד ב-3 במאי 1954) הוא גנרל שוודי בדימוס אשר שימש כמפקד העליון (מקביל לרמטכ"ל) ה-11 של צבא שוודיה.
ביוגרפיה

יוראנסון נולד בלונד ב-3 במאי 1954. הוריו היו מורים, ובשל עבודתם, עברה המשפחה לקריסטיאנסטד. הוא סיים את לימודיו ב-1973 ושנה לאחר מכן החל ללמוד באוניברסיטת צ'למרס לטכנולוגיה. במקביל, הוא התגייס לצבא שוודיה ולמד בבית הספר למועמדים לחיל השריון. בין 1975-1977 הוא למד באקדמיה הצבאית קרלברי בסטוקהולם, והוכשר כמדריך שריון. בין השנים 1987–1989 הוא שימש כקצין מטה באזור הצבאי הדרומי. בין 1993-1994 הוא למד במכללת הפיקוד והמטה של צבא ארצות הברית בפורט ליונוורת', קנזס. הוא היה אחד הסטודנטים הזרים הבולטים במכללה, ומאוחר יותר אף נכנס להיכל התהילה הבינלאומי שלה. לאחר מכן נשלח לבוסניה והרצגובינה כמפקד הגדוד הנורדי של כוח ההגנה של האו"ם. ב-1996 הוא חזר לשוודיה ומונה למפקד בריגדת סקניה הדרומית. ב-1997 מונה למפקד בריגדה במשמר המלכותי, ובשנת 2000 נשלח לארצות הברית כנספח צבאי. ב-24 במרץ 2009 הוא מונה למפקד העליון (מקביל לרמטכ"ל) של הצבא השוודי. הוא כיהן בתפקיד עד 30 בספטמבר 2015.
אדווין נוריס

אדווין לי נוריס (באנגלית: Edwin Lee Norris; 15 באוגוסט 1865 –  25 באפריל 1924) היה פוליטיקאי אמריקאי, חבר המפלגה הדמוקרטית, שכיהן כמושל מונטנה החמישי בין השנים 1908–1913. קודם לכן כיהן כסגן המושל החמישי של מונטנה מ-1905 עד 1908.
ביוגרפיה

נוריס נולד במחוז קמברלנד שבקנטקי בשנת 1865, והשלים את לימודיו ב"בית הספר הנורמלי הדרומי", המוכר בהווה כאוניברסיטת מערב קנטקי בבאולינג גרין. בשנת 1888 עבר ממדינת הולדתו למונטנה, שם למד משפטים, והתקבל ללשכת עורכי הדין של מונטנה ב-8 באוקטובר 1889. הוא נישא לאליזבת ג'ון וילקינס, עסק בעריכת דין בעיר דילון, וכיהן כתובע העירוני במשך חמש שנים.
בשנת 1896 נבחר נוריס לסנאט של מונטנה וכיהן בתפקיד עד שנת 1900. ב-1899 שימש כנשיא הסנאט המדינתי. בין השנים 1905–1908 כיהן כסגן מושל מונטנה החמישי.
ב-1 באפריל 1908 התמנה למושל מונטנה בעקבות התפטרותו של ג'וזף טול. לאחר מכן נבחר לכהונה מלאה בתפקיד בבחירות בנובמבר 1908, וכיהן כמושל עד 1913. נוריס נודע בקידום חוקים שאסרו אפליה מצד חברות ביטוח חיים וחייבו מפעילי מכרות לשאת באחריות למצבם הבריאותי של עובדיהם במקרה של נכות.
נוריס קידם את השימוש בהעבדת אסירים לסלילת כבישים במונטנה, וכחבר במועצת הנציבים לענייני בתי הסוהר של המדינה היה אחראי למיזמים שסללו יותר מ-370 קילומטרים של כבישים בין השנים 1913–1921.
נוריס נפטר בגרייט פולס בשנת 1924, שם התגורר מאז שסיים את כהונתו כמושל. הוא נקבר תחילה בבית העלמין פיירוויו, ולאחר מכן הועבר לקבורה בבית העלמין ניו היילנד, שם נותר קבור.
הערות שוליים

↑  אדווין נוריס, באתר "Find a Grave" (באנגלית)
| --- | --- |
בקרת זהויות :  LCCN: n00074320  SNAC: w6vx89gx  VIAF: 3707334   WorldCat (עם VIAF): 3707334
אסף זגה

| --- | --- |
אין תמונה חופשית
 לידה:  5 בדצמבר 1996 (בן 28) ישראל באר שבע, ישראל
 מדינה:  ישראל ישראל
 תקופת הפעילות:  מ-2019
 עיסוק:  שחקן
 מקום לימודים:  גודמן - בית ספר למשחק בנגב 
 בת זוג:  טל פורטל
 פרסים והוקרה:  זוכה תחרויות מלגה בבית הספר גודמן - בית ספר למשחק בנגב 2021. בוגר קבוצת המצוינות של תיאטרון באר שבע.
 פרופיל ב-IMDb
 
אסף זגה (נולד ב-5 בדצמבר 1996) הוא שחקן ישראלי.
ביוגרפיה

זגה נולד בבאר שבע, גדל והתחנך במקיף א' באר שבע במגמת תיאטרון. את שירותו בצה"ל עשה בחיל הים. בתום שירותו הצבאי למד משחק בגודמן - בית ספר למשחק בנגב. בתום לימודי המשחק, החל ללמוד תואר ראשון בתרבות יצירה והפקה במכללה האקדמית ספיר.
קריירה > קולנוע וטלוויזיה

ב-2021 שיחק בתפקיד אורח כעבריין מתחיל - בפרק הראשון בלבד בסדרת הדרמה-מתח "השוטרים" בנוסף גילם חייל שומר בגבול בסדרה "אזהרת מסע" של HOT.
בשנת 2022 שיחק בתפקיד עבריין שפרץ לאורווה בסדרה "פאודה" של yes בעונתה הרביעית,
באותה השנה שיחק גם בסרט "אישה בואדי".
בשנת 2023 שיחק בתפקיד דוד בסדרה "אלף (סדרת טלוויזיה ישראלית)" של yes בתור הבן של הנשיא המדינה, לצד יעקב זדה-דניאל, ואברהם שלום לוי.
באותה שנה שיחק בתפקיד האח של רותי בסדרה "שישה אפסים" של כאן 11 לצד שני קליין, עופר חיון ועוד. בנוסף שיחק בתפקיד חייל שומר גבול בסדרה "שמיים אדומים (סדרת טלוויזיה ישראלית)" של רשת 13.
בנוסף לאחר שהכותבים של הסדרה "השוטרים" אהבו את התפקיד הקטן מהעונה הראשונה הוא קיבל תפקיד מרכזי בעונה השנייה - ישי, יד ימינו של באומן.
בשנת 2024 שיחק בעונה השלישית של מנאייכ.
קריירה > תיאטרון

בשנת 2021 שיחק בהצגה "הארדקור" של גודמן - בית ספר למשחק בנגב.
בשנת 2022 שיחק בהצגה "אחד משלנו" של תיאטרון באר שבע בתפקיד דדה הנהג, על פי הסרט אחד משלנו של אורי ברבש.
באותה השנה שיחק בהצגה "גיבור" של תיאטרון באר שבע במספר תפקידים שונים: בארדו, מפכ״ל המשטרה וסרסור.
בשנת 2023 שיחק בהצגה "צומת וולקן" של תיאטרון באר שבע בתפקיד בסיסט הלהקה ולוחם אש, על פי הסרט צומת וולקן (סרט) של ערן ריקליס.
באוגוסט 2023 משחק בהצגה "כולם היו בניי" של תיאטרון באר שבע בתפקיד פרנק השכן האסטרולוג לצד השחקנים: צחי גראד, ירדן בר-כוכבא, מיכאל מושונוב, ליר כץ ועוד.
חיים אישיים

זגה בזוגיות מספר שנים עם טל פורטל והם מתגוררים בבאר שבע.
הערות שוליים

↑  https://pplus.ynet.co.il/rechilut/article/rkeundd11o%7C "הילדה הביישנית שלא הצליחה להצביע בבי"ס בלי לבכות - מדגמנת בכל העולם": ההבטחות של עולם הבידור
↑  דסק קשת 12, ‏העימות בבית המרקחת שסידר לאסף זגה תפקיד מרכזי בעונה השנייה, באתר ‏מאקו‏, 14 ביוני 2023
↑  תומר מלמד, ‏"כשאני חוזר הביתה לבאר שבע, יש רגיעה כזאת. זה איזון בריא", באתר ‏מאקו‏, 7 באוגוסט 2023
שפות דראווידיות

תפוצת השפות הדראווידיות
שפות דראווידיות היא משפחה של שפות המדוברות על-ידי העמים הדראווידיים בעיקר בדרום הודו, אך גם בחלקים מסוימים במרכז הודו ובחלקים של סרי לנקה, בנגלדש, נפאל, פקיסטן ובפי המהגרים במלזיה וסינגפור. במשפחה זו נכללות כ-73 שפות, ארבע מהן – טלוגו, טמילית, מלאיאלאם וקאנדה – מדוברות בפי כ-90% מדוברי השפות הדראווידיות. שפות אלה הן שפות כתובות מזה אלפי שנים והן שפות רשמיות במדינות ההודיות טלנגנה ואנדרה פרדש (שתיהן דוברות טלוגו), טאמיל נאדו (טמילית), קרלה (מלאיאלאם) וקרנאטקה (קאנדה). מספר הדוברים הכולל של שפות דראווידיות מוערך בלמעלה מ-215 מיליון.
קבוצות

השפות הדראווידיות מתחלקות לקבוצות הבאות:
דראווידית דרומית – טמילית • מלאיאלאם • קאנדה • קוטה • קודאגו  • טולו • מלאיאלאם יהודית • קודאבה טאק • באדאגה • הולייה • קורומבה אטאפדי • טודה • קומבארן • קורומבה קאנדה • מודוגה • אירולה • שולאגה • בטה קורומבה • קאיקאדי • ירוקאלה • ג'סרי • פאניה • אוראלי • מלארית • קוראגה • בלארי • קאלאנדי • קאניקארית • מולו קורומבה • קדאר • קונדובאדי
דראווידית דרומית מרכזית – טלוגו • גונדי • מריה • קואי • קונדה • קויה • פנגו • מאנדה • נגארצ'אל
דראווידית מרכזית – קולאמי • אולארי • דורווה • נאיקי
דראווידית צפונית – קורוך • מאלטו • ברהואי
לא מסווגות – באזיגאר • וישאבאן • מאלאקורבאן • אלאר
תכונות עיקריות

הלשונות הדראווידיות הן לשונות צירופיות העושות שימוש נרחב בסיומות.
שמות העצם בלשונות הדראווידיות מצויים בשתי צורות – צורת היחסה הישירה והיחסה העקיפה (צורה הקרויה באופן מתאים גם "הבסיס הנוטה"). בלשונות מסוימות (טלוגו) ישנם שמות עצם המופיעים גם באקוזטיב (יחסת המושא הישיר).
הצורה הישירה משמשת לסימון האלמנט המיוצג בפועל או אחד האלמנטים במשפט שמני.
הצורה העקיפה משמשת כבסיס אליו מצטרפים צורני נטייה המציינים יחסות שונות (דאטיב, לוקטיב וכו').
כתוצאה ממצב זה יש המתארים את נטיית השם בלשונות הדראווידיות כנטיית שכבות – בשכבה הראשונה ניתן למצוא את הצורה הישירה או העקיפה של שם העצם, אליה מצטרף אלמנט השייך לשכבה השנייה ומסמן יחסה באופן ספציפי יותר. אל צירוף זה, המכיל שם עצם ביחסה העקיפה וסמן יחסה, ניתן לצרף מילות יחס שונות.
כך לדוגמה ניתן למצוא בטלוגו את שם העצם తమ్ముడు ‏ (tammuḍu) – אח צעיר. זו צורת היחסה הישירה של שם העצם. צורת היחסה העקיפה של שם זה היא తమ్ముడి ‏ (tammuḍi). לצורה זו מתוספות סופיות שונות לציון היחסות השונות. לדוגמה, తో ‏ (tō) לסימון יחסת האינסטרומנטל – తమ్ముడితో ‏ (tammuḍitō), הסופית కు/కి ‏ (ku/ki) לציון יחסת הדאטיב – తమ్ముడికి ‏ (tammuḍiki), ועוד. הצורה העקיפה משמשת גם לסימון הרחבה גנטיבית, כך לדוגמה తమ్ముడి చొక్కా ‏ (tammuḍi cokkā), החולצה (చొక్కా) של האח הצעיר.
ניתן להדגים את האופי האגלוטינטיבי של הלשונות הדראווידיות באמצעות צורת הרבים של הנטיות השמניות. כך לדוגמה צורת הריבוי של שם העצם బొమ్మ ‏ (bomma) – בובה, היא బొమ్మలు ‏ (bommalu) ביחסה הישירה ו־బొమ్మల ‏ (bommala) ביחסה העקיפה. לצורת ריבוי זה אפשר לצרף את סימני היחסות; כך למשל, బొమ్మలతో ‏ (bommalatō) – עם/באמצעות הבובות.
מוצא וקשר למשפחות לשוניות אחרות

רוב החוקרים מסכימים על כך שהשפות הדראווידיות חדרו לתת-היבשת ההודית לפני השפות האחרות המדוברות באזור זה כיום. השפות ההודו-אירופיות הנפוצות בחלק הצפוני של הודו הגיעו לאזור יחסית מאוחר – כנראה במאה השנייה לפני הספירה, ולא הוצג מקור משותף בין שפות אלה לדראווידיות. כמו כן לא הוכח קשר בין משפחת הדראווידיות למשפחות לשוניות אחרות בעולם, אך ישנה השערה לגבי השתייכותה למשפחה הנוסטרטית ההיפותטית, שנכללות בה גם שפות הודו-אירופיות, שפות אפרו-אסיאתיות, שפות כרתווליות (גאורגיות), שפות אוראליות, ושפות אלטאיות. תאוריה זו שנויה במחלוקת.
השפות הדראווידיות המדוברות כיום עברו התאמה ואימוץ מילים מסנסקריט ומשפות אחרות.
הדפדפן הגנומי של אוניברסיטת קליפורניה בסנטה קרוז

הדפדפן הגנומי של אוניברסיטת קליפורניה בסנטה קרוז (UCSC) הוא אתר אינטרנט אינטראקטיבי המציע גישה לרצפי מידע גנטי של מגוון מינים חסרי חוליות ובעלי חוליות ולמודלים גדולים של  אורגניזמים. כמו כן מכיל אוסף גדול של הסברים וקישורים מתאימים.
הדפדפן הוא מערכת כלים מבוססי רשת שנכתבו בקוד פתוח על MySQL (מערכת לניהול מסדי נתונים) בשביל לאפשר יכולות ויזואליות מהירות, אבחון מהיר וחיפוש מידע ברמות שונות.
היסטוריה

האתר נבנה  ומנוהל על ידי ג'ים קנט, בוגר אוניברסיטת קליפורניה בסנטה קרוז ועל ידי דייוויד האסלר, פרופסור למדעי המחשב ולהנדסה ביו-מולקולרית. הדפדפן הגנומי התחיל את דרכו כמקור להפצה של תוצריו הראשונים של פרויקט הגנום האנושי.  האתר ממומן על ידי המכון הרפואי ע"ש הווארד היוז ועל ידי המכון הלאומי לחקר הגנום האנושי (NHGRI - אחד ממכוני מחקר הבריאות הלאומיים של ארצות הברית). הדפדפן אִפשר הצגה גרפית של הטיוטה הראשונית לארגון כרומוזומאלי באופן מלא של רצף הגנום האנושי. כיום, הדפדפן משמש גנטיקאים, ביולוגים מולקולריים ורופאים, ובין היתר גם סטודנטים ומורים לאבולוציה שנדרשים לגישה למידע גנומי.
גנומים

בשנים שמאז השקתו, הדפדפן הגנומי הורחב על מנת להכיל רצפים גנומים של כל המינים כבעלי החוליות ושל מינים חסרי חוליות נבחרים שלהם כיסוי רצפים גנומי נרחב. כיסוי נחוץ כדי לאפשר חפיפה בין מקטעים גנומים מרוצפים המאפשר בנייה נכונה של אזורים מתמשכים גדולים יותר בגנום. רצפים גנומים עם כיסוי נמוך יותר מופיעים במספר מסלולים (tracks) בחלק מהדפדפנים האחרים, אך האופי המקוטע של רצפים אלו הופך אותם ללא מתאימים לדפדפנים אשר מאופיינים באופן מלא (fully featured browsers). המינים המצויים בדפדפני גנומים המאופיינים באופן מלא מוצגים בטבלה הבאה:
| נגיפים | חסרי חוליות | שניוני פה | מיתרניים לא יונקים | יונקים לא פרימטים | פרימטים |
| --- | --- | --- | --- | --- | --- |
| אבולה | 11 מיני דרוזופילה | אזמלון (Branchiostoma lanceolatum) | תרנגולת | עכבר | אדם |
|  | 2 מיני אנופלס | Ciona intestinalis | דג זברה | חולדה | שימפנזה |
|  | honey bee | קיפוד ים (Strongylocentrotus purpuratus) | לטאת Anolis carolinensis | קביה (שרקן) | אורנגוטנג |
|  | C. elegans ‏+ 5 תולעים אחרות |  | צפרדע (Xenopus tropicalis) | ארנב | מקוק רזוס |
|  | ארנב ים (Aplysia californica) |  | זברה פינק | חתול | מרמוסט |
|  | שמר |  | פהקן (Tetraodon nigroviridis) | כלב | בבון |
|  |  |  | פוגו | פנדה | שימפנזה ננסי |
|  |  |  | עוקצן תלת קוצי (Gasterosteus aculeatus) | סוס | גלגו ענק צפוני |
|  |  |  | ארזנית יפנית (Oryzias latipes) | חזיר | מקוק סרטנים |
|  |  |  | צמד הים (Petromyzon marinus) | פרה | גיבון לבן-לחיים צפוני |
|  |  |  | אליגטור אמריקני | פיל | גורילה |
|  |  |  | שיבוט אטלנטי (Gadus morhua) | אופוסום | למור עכברי (Microcebus murinus) |
|  |  |  | קיווי חום דרומי (Apteryx australis) | ברווזן | קוף סנאי בוליביאני (Saimiri boliviensis) |
|  |  |  | תוכון | אלפקה | קופיף פיליפיני |
|  |  |  | לטימריה (Latimeria chalumnae) | ארמדיל |  |
|  |  |  | דג כימראי (Callorhinchus milii) | אוגר סיני |  |
|  |  |  | פרוש קרקע בינוני | דולפינן |  |
|  |  |  | אמנון היאור (Oreochromis niloticus) | חמוס |  |
|  |  |  | צבגון מצויר מערבי (Chrysemys picta bellii) | קיפוד אירופי |  |
|  |  |  | תרנגול הודו מצוי | חולדת קנגורו אורד (Dipodomys ordii) |  |
|  |  |  |  | תחש נהרות קריבי |  |
|  |  |  |  | עטלף פרי ענק (Pteropus vampyrus) |  |
|  |  |  |  | נשפון (Myotis lucifugus) |  |
|  |  |  |  | לוויתן גוץ |  |
|  |  |  |  | חולד ערום |  |
|  |  |  |  | אופוסום קצר-זנב (Monodelphis domestica) |  |
|  |  |  |  | פיקה (Ochotona princeps) |  |
|  |  |  |  | שפן סלע |  |
|  |  |  |  | כבש |  |
|  |  |  |  | חדף |  |
|  |  |  |  | עצלן דו-אצבע של הופמן |  |
|  |  |  |  | סנאי (Spermophilus tridecemlineatus) |  |
|  |  |  |  | שד טסמני |  |
|  |  |  |  | טנרק קיפודי קטן (Echinops telfairi) |  |
|  |  |  |  | טופיה צפונית (Tupaia belangeri) |  |
|  |  |  |  | וולאבי תמר (Macropus eugenii) |  |
|  |  |  |  | קרנף רחב-שפה |  |